На апошняй сустрэчы сябраў ініцыятывы Моладзь у абарону Курапатаўбыў распрацаваны плян самастойнай мэмарыялізацыі ўрочышча: на першым этапе па ўсім пэрымэтры пахаваньняў павінны паўстаць крыжы - як сымбалічная агароджа, якая павінна спыніць аматараў пікнікоў ды выгулу сабак. Другі этап прадугледжвае пабудову некалькіх часовых драўляных каплічак. І, нарэшце, трэці - усталяваньне Сьцяны Памяці зь бярвеньняў, да якой можна было б прымацаваць таблічкі з імёнамі людзей, што маглі быць закатаваныя й пахаваныя ў Курапатах. Рашэньне пра самастойную мэмарыялізацыю было прынятае ў той жа дзень, калі ініцыятыва За ўратаваньне мэмарыялу Курапаты чарговы раз спрабавала зладзіць сустрэчу з чынавенстам, адказным за пашырэньне кружной дарогі. (Нагадаем: тады, у панядзелак, на запрашэньне адгукнуліся адно некалькі афіцыйных асобаў). Сябры ініцыятывы Моладзь у абарону Курапатаў па-ранейшаму ня вельмі вераць у пасьпяховасьць гэтых перамоваў. 